**AGJENDA E KONTRATËS SOCIALE**

**PËR KOMUNËN E FUSHË KOSOVËS**

**HYRJE**

Komuna e Fushë Kosovës dhe qytetarët e saj zotohen se do të zbatojnë Agjendën e Kontratës Sociale të rënë dakord nga përfaqësuesit e të dyja palëve për të përmirësuar komunikimin dhe bashkëpunimin ndërmjet qytetarëve dhe zyrtarëve komunalë.

Qëllimet e Agjendës janë:

* Të mbështetet bashkëpunimi i hapur, i ndershëm dhe kuptimplotë ndërmjet zyrtarëve komunalë dhe qytetarëve për zgjidhjen e çështjeve të banorëve.
* Të ndihmohen qytetarët dhe zyrtarët komunalë që të kuptojnë më mirë përgjegjësitë dhe kontributin e njëri–tjetrit.
* Të inkurajohet respekti për shumëllojshmërinë e përvojave dhe mendimeve ndërmjet qytetarëve dhe zyrtarëve komunalë.
* Të ndërtohet besimi ndërmjet qytetarëve dhe zyrtarëve komunalë.

**ÇËSHTJET E KOMUNITETIT QË DUHET TË TRAJTOHEN BASHKËRISHT NGA QYTETARËT DHE ZYRTARëT E KOMUNËS**

|  |
| --- |
| **Çështja 1: Krijimi i ambientit në “Qendrën Rinore”për OJQ–të për të zhvilluar aktivitete të TI–së dhe aktivitete tjera rinore** |
| **Përshkrimi i çështjes:** Përfaqësuesit e komunitetit kanë prioritizuar nevojën për të rregulluar Qendrën Rinore që është e dëmtuar dhe ta transformojnë atë në një hapësirë ​​për komunitetin e TI-së dhe aktivitetet rinore. Fushë Kosova nuk ka shumë hapësira publike ku njerëzit, veçanërisht të rinjtë, mund të mblidhen për të kryer aktivitete dhe për të rritur komunitetet e profesionistëve. Qendra Rinore është një hapësirë ​​e tillë, por është e organizuar apo pajisur në mënyrë joadekuate dhe në dekadën e fundit është dëmtuar. Transformimi i Qendrës Rinore në një infrastrukturë të brendshme më të mirë do të krijonte një hapësirë ​​të rinjve që të përgatiten më mirë për karrierën e tyre në teknologjinë informative, por edhe të organizonjë trajnimi tjera profesionale të dobishëme për tregun e punës. Një hapësirë ​​e tillë do të mundësonte gjithashtu rrjetëzimin dhe bashkëpunimin me shoqërinë civile që do ti drejtojë në rrjete tjera profesionale. Megjithatë, gjendja aktuale e Qendrës Rinore kërkon vëmendje të menjëhershme të komunës, pasi që ajo është pronë komunale dhe çdo renovim do të kërkonte miratim dhe mirëmbajtje të vazhdueshme nga ana e komunës. Prandaj, Qendra Rinore plotësisht funksionale dhe e pajisur mirë është thelbësore për nxitjen e zhvillimit të të rinjve, gatishmërisë për karrierë dhe aktivizmit qytetar. |
| **Synimi:** Synimi është transformimi i Qendrës Rinore në një qendër shumëfunksionale të pajisur plotësisht, që mbështet zhvillimin profesional, social dhe personal të të rinjve në komunë.  |
| **Grupet e ndikuara:** Të rinjtë, komuniteti i TI-së dhe OJQ-të lokale të përkushtuara për fuqizimin dhe zhvillimin profesional të të rinjve. |
| **Hapi 1: Krijimi i grupit punues** | **Përgjegjësia** | **Afati kohor** |
| * Drejtoria e Kulturës, Rinisë dhe Sportit fton aktivistët rinor të krijojnë grupin punues që do të konsultohen me të rinj tjerë, OJQ dhe profesionistë të TI-së dhe do të realizojnë planin për të siguruar që Qendra Rinore të jetë gjithëpërfshirëse,
* Në këtë takim, grupi punues do të përgatitet për konsultimin e parë publik për të marrë ide nga komuniteti për Qendrën Rinore (data, vendi dhe promovimi i konsultimit, caktimi moderatorit),
* Anëtarët e grupit punues caktojnë rolet për planin konceptual paraprak të Qendrës Rinore,
* Komuna dhe aktivisti i komunitetit do të promovojnë konsultimin publik në rrjetet e tyre rinore dhe kanalet e rrjeteve sociale për të inkurajuar të rinjtë dhe OJQ-të që të marrin pjesë.
 | * Drejtori për Kulturë, Rini dhe Sport
* Drejtoria për Shërbime Publike
* Zyra për Informim
* Aktivistët rinorë
* OJQ-të
 | janar 2025 |
| **Hapi 2: Plani konceptual paraprak**  | **Përgjegjësia** | **Afati kohor** |
| * Grupi punues mban mbledhjen e dytë për të diskutuar planin konceptual paraprak përpara se të paraqitet në konsultim publik.
 | * Grupi punues
 | shkurt 2025 |
| **Hapi 3: Konsultimet publike për infrastrukturën e brendshme dhe pajisjet e Qendrës Rinore**  | **Përgjegjësia** | **Afati kohor** |
| * Do të organizohet një konsultim publik për: a) informimin e të rinjve për Qendrën Rinore; b) të mbledhë të dhëna për infrastrukturën e re të Qendrës Rinore; dhe c) të mbledhë të dhëna për pajisjet e nevojshme për të përmirësuar Qendrën Rinore.
 | * Zyra për informim
* Drejtoria Kulturë, Rini dhe Sport
 | mars 2025 |
| **Hapi 4: Finalizimi i planit konceptual**  | **Përgjegjësia** | **Afati kohor** |
| * Grupi punues zhvillon mbledhjen e tretë për finalizimin e planit konceptual në bazë të konsultimit publik,
* Drejtoria e Kulturës, Rinisë dhe Sportit harton paramasën dhe parallogarinë për blerjet për të zbatuar iniciativën duke mos tejkaluar fondin që është në dispozicion në mënyrë që të ofroj një ndarje të pozicioneve (artikujve) të Aktivitetit të USAID Kontrata Sociale dhe komunës si bashkëfinancuese.
 | * Grupi punues
* Drejtoria për Kulturë, Rini dhe Sport
 | mars 2025 |
| **Hapi 5: Monitorimi i përmirësimit të Qendrës Rinore** | **Përgjegjësia** | **Afati kohor** |
| * Komuna cakton menaxherin e kontratës për këtë çështje,
* Aktivistët rinorë monitorojnë përmirësimin e Qendrës Rinore për t’u siguruar që puna të përputhet me planin konceptual dhe paramasën e parallogarinë.
 | * Zyra e Kryetarit
* Aktivistët rinorë
 | prill – qershor 2025 |
| **Hapi 6: Promovimi i ngjarjes së transformimit të Qendrës Rinore në mënyrë bashkëpunuese**  | **Përgjegjësia** | **Afati kohor** |
| * Organizohet ceremonia e inaugurimit për të promovuar transformimin e Qendrës Rinore.
 | * Zyra e Kryetarit
* Aktivistët rinorë
 | Korrik –2025 |
| * Komuna promovon Qendrën Rinore duke postuar ngjarje të suksesit për implementimin e suksesshëm të kësaj çështjeje në kanalet e rrjeteve sociale (Facebook, faqe zyrtare).
 | * Zyra për Informim Publik
 | gusht 2025 |

|  |
| --- |
| **Çështja 2: Rregullimi i hapësirës në afërsi të urës së Kuzminit**  |
| **Përshkrimi i çështjes:** Rreth lumit Sitnica në Fushë Kosovë ka shumë hapësira të hapura, por në veçanti një hapësirë ​​afër urës së Kuzminit që është kthyer në një vendgrumbullim të paligjshëm të mbeturinave. Komuna i ka pastruar ato hapësira në periudha të ndryshme, por njerëzit, përfshirë kompanitë e ndërtimit i mbushin me mbeturina. Përfaqësuesit e komunitetit të Fushë Kosovës dhe institucionet komunale i dhanë prioritet transformimit të një pjese të hapësirës, projekt i cili ka për qëllim rregullimin e hapësirës në një kënd lojërash ku mund të kënaqen fëmijët dhe prindërit e tyre. Shëndrimi i një hapësire në një kënd lojërash me drunjë dhe gjelbërim do të parandalonte akumulimin e deponive të paligjshme në zonë, pasi ka më pak gjasa që keqbërësit të hedhin mbeturina të rënda në një kënd lojërash të mirëmbajtur. Komuna, në bashkëpunim me përfaqësuesit e komunitetit, do të prioritizojë adresimin e çështjeve të sigurisë në komunikacion, në lokacionin ku do të implementohet projekti, duke u siguruar zonën për këmbësorët e cila lidhet me zonën residenciale si dhe implementimin e masave që rrisin sigurinë për kalimin e sigurtë të fëmijëvë që vijnë apo luajnë në park, për shkak se aktualisht ka qasje të kufizuar për këmbësorët, meqenëse ky lokacion gjendet afër një autoudhe. Projekti i rregullimit të hapësirës do të realizohet në zonën që është pronë e komunës, afër urës së Kuzminit, por të paktën 15metra larg nga brigjet e lumit Sitnica për të siguruar që ajo të mos dëmtojë habitatin natyror të lumit ose të rrezikojë ndonjë erozion të bregut të lumit. Kjo iniciativë do të ofrojë një hapësirë ​​të qëndrueshme mjedisore, miqësore për familje, ndërsa adreson sfidat e vjetra të menaxhimit të mbeturinave. |
| **Synimi:** Synimi i projektit është transformimi i hapësirës ​​publike ku hudhen mbeturinat në mënyrë të paligjshmenë një hapësirë ​​publike të sigurtë, tërheqëse dhe të qëndrueshme për mjedisin, për të nxitur aktivitete rekreative për fëmijët dhe familjet e tyre. |
| **Grupet e ndikuara:** Prindërit dhe fëmijët, banorët e lagjeve 028,029 të Fushë Kosovës të cilët do të kenë qasje në një mjedis më të pastër dhe më të sigurtë.  |
| **Hapi 1: Krijimi i grupi tpunues**  | **Përgjegjësia** | **Afati kohor** |
| * Drejtoria e Shërbimeve Publike fton përfaqësuesit e komunitetit të krijojnë një grup punues që do të konsultohet me banorët e komuniteteve përreth
* Në këtë takim, grupi punues do të përgatitet për konsultimin e parë publik ku banorët mund të ndajnë idetë dhe sugjerimet e tyre për iniciativën e rregullimit, këndin e lojërave dhe vendosjen e drunjëve
* Komuna dhe përfaqësuesit e komunitetit do të promovojnë konsultimin publik përmes kanaleve të tyre të rrjeteve sociale, faqeve zyrtare të internetit, posterave dhe fletushkave si dhe përmes Kryetarëve të Këshillave Lokal për të inkurajuar pjesëmarrjen e qytetarëve.
 | * Drejtoria e Shërbimeve Publike
* Drejtoria e Urbanizmit
* Zyra për Informim
* Përfaqësuesit e komunitetit
 | janar 2025​ |
| **Hapi 2: Hartimi i planit konceptual paraprak**  | **Përgjegjësia** | **Afati kohor** |
| * Grupi punues zhvillon takimin e dytë për të diskutuar për planin konceptual paraprak para se të paraqitet në konsultim publik.
 | * Grupi punues
 | shkurt 2025 |
| **Hapi 3: Konsultimi publik**  | **Përgjegjësia** | **Afati kohor** |
| * Do të organizohet një konsultim publik për a) sigurimin e pronësisë dhe përfshirjes së komunitetit, b) për të rritur ndërgjegjësimin për përfitimet mjedisore dhe sociale, dhe c) për të mbledhur të dhëna për këndin e lojërave të fëmijëve, për llojet dhe lokacionin e drunjëve që do të mbillen për rregullimin e hapësirës.
 | * Grupi punues
 | mars 2025 |
| **Hapi 4: Prokurimi dhe instalimet**  | **Përgjegjësia** | **Afati kohor** |
| * Grupi punues mban takimin e tretë për finalizimin e planit konceptual bazuar në të dhënat nga konsultimi publik,
* Drejtoria e Kulturës, Rinisë dhe Sportit, harton paramasën dhe parallogarinë për blerjet për të zbatuar iniciativën duke mos tejkaluar fondin që është në dispozicion në mënyrë që të ofroj një ndarje të pozicioneve (artikujve) të Aktivitetit të USAID Kontrata Sociale dhe komunës si bashkëfinancuese.
 | * Grupi punues
* Drejtoria e Shërbimeve Publike
 | prill 2025 |
| **Hapi 5: Promovimi i iniciativës bashkëpunuese**  | **Përgjegjësia** | **Afati kohor** |
| * Organizohet një ceremoni inaugurimi për të promovuar rregullimin e hapësirës në afërsi të urës së Kuzminit.
* Komuna promovon aktivitetin duke postuar një ngjarje suksesi për zbatimin me sukses, në kanalet e rrjeteve sociale (Facebook, faqe zyrtare).
 | * Zyra e Kryetarit
* Përfaqësuesit e komunitetit
* Zyra për Informim
 | gusht – shtator 2025 |

**ANGAZHIMET PËR PËRMIRËSIMIN E PRAKTIKAVE TË PJESËMARRJES**

|  |
| --- |
| **Procesi gjithëpërfshirës i hartimit të buxhetit** |
| **Qëllimi:** Avancimi i praktikave të pjesëmarrjes së publikut përmes buxhetimit me pjesëmarrje dhe dëgjimeve buxhetore më gjithëpërfshirëse.  |
|  | **Përgjegjësia** | **Afati kohor** |
| * Organizimi i buxhetimit me pjesëmarrje në një proces gjithëpërfshirës duke ndërmarrë veprimet e mëposhtme:
* Përzgjedhja e vendeve për takime që janë lehtësisht të qasshme duke përfshirë personat me nevoja të veçanta
 | * Zyra për Informim Publik
* Drejtoria për Buxhet dhe Financa
 | mars 2025  |
| * Përgatitja e kalendarit të takimeve për buxhetim me pjesësmarrje në konsultim me Këshillat Lokal dhe caktimi i kohës së realizimit të takimeve të përshtatshme për një numër më të madh të pjesëmarrësve të komunitetit
 | * Zyra e Kryetarit
 | mars 2025 |
| * Emërimi i zyrtarit komunal si fasilitator i takimeve të buxhetimit me pjesëmarrje
 | * Zyra e Kryetarit
 | mars 2025 |
| * Organizimi i fushatës të informimit publik para buxhetimit me pjesëmarrje dhe dëgjimeve buxhetore në mënyrë që qytetarët të jenë të informuar mirë dhe të vijnë të përgatitur
 | * Zyra për Informim Publik
 | prill – maj 2025 |
| * Aktivistët e komunitetit dhe Këshillat Lokal inkurajojnë rrjetet e tyre që të marrin pjesë në buxhetim me pjesëmarrje dhe dëgjimet buxhetore
 | * Aktivistët dhe Këshillat Lokal
 | prill – maj 2025 |
| * Komunikimi se si pjesëmarrja e qytetarëve në buxhetim me pjesëmarrje dhe dëgjime buxhetore ka kontribuar në buxhetin vjetor komunal
 | * Aktivistët e komunitetit dhe Këshillat Lokal
 | gusht 2025 |

|  |
| --- |
| **Adresimi i kërkesave të qytetarëve në formë formale dhe digjitale** |
| **Qëllimi:** Adresimi i kërkesave në një mënyrë më efikase dhe transparente. |

|  |  |  |  |
| --- | --- | --- | --- |
| **Përdorimi i platformave online për adresimin e kërkesave të qytetarëve** | **Përgjegjësia** | **Afati kohor** |   |
| * Organizimi i fushatës online për të përdorur platforma si ndreqe.com për të adresuar kërkesat e komunitetit
 | * Drejtoria e Administratës
 | mars – qershor 2025 |   |
| * Promovimi i ngjarjeve të suksesit për kërkesat e adresuara në platformat online për të inkurajuar përdorimin e tyre
 | * Drejtoria e Administratës
* Këshillat Lokal
 | qershor – dhjetor 2025 |   |
| * Organizimi i fushatës së ndërgjegjësimit publik që qytetarët të përdorin format formale të adresimit të kërkesave të komunitetit
 | * Drejtoria e Administratës
 | mars – qershor 2025 |   |
| * Seancë informuese me Këshillat Lokal për platformat online dhe mënyrat formale të adresimit të kërkesave tek zyrtarët komunal
 | * Kryetarët e Këshillave Lokal
 | mars – prill 2025 |   |

|  |
| --- |
| **Çmimet e mirënjohjes publike “Qytetari aktiv” dhe “Zyrtari komunal i dalluar”** |
| **Synimi:** Krijimi i sistemit jofinanciar të mirënjohjes publike për qytetarët/organizatat aktive dhe zyrtarët komunal përmes procesit të nominimit për të inkurajuar shërbimin publik dhe kontributet për komunitetin. |
|  | **Përgjegjësia** | **Afati kohor** |
| * Vendimi për themelimin e komisionit vlerësues me përbërje të ndryshme
 | * Zyra e Kryetarit
 | shtator 2025 |
| * Fushata publike për paraqitjen e nominimeve për “Qytetarin aktiv” dhe “Zyrtarin e dalluar”
 | * Zyra për Informim publik
 | tetor 2025 |
| * Shqyrtimi i nominimeve të dorëzuara dhe përzgjedhja e fituesve
 | * Komisioni vlerësues
 | nëntor 2025 |
| * Ceremonia e ndarjes së Çmimeve të mirënjohjes publike për “Qytetarin aktiv” dhe “Zyrtarin e dalluar”
 | * Zyra e Kryetarit
* Zyra për Informim publik
 | dhjetor 2025 |

 *Agjenda e kontratës sociale është hartuar dhe miratuar nga zyrtarët e Komunës së Fushë Kosovës dhe përfaqësuesit e komunitetit në një proces të lehtësuar dhe mbështetur nga Aktiviteti i kontratës sociale të USAID-it gjatë periudhës tetor – dhjetor 2024.*

*Zyrtarët komunalë dhe përfaqësuesit e grupeve qytetare dhe grupeve të prekura zotohen se do t’i zbatojnë veprimet e lartpërmendura brenda një periudhe prej 18 muajsh. Zyrtarët komunalë dhe grupet e qytetarëve zotohen të takohen në baza tremujore për të monitoruar ecurinë e kësaj Agjende të kontratës sociale.*